laion/Wikipedia-Exotic huggingface dataset:
קוטופקסי

קוטופקסי (בספרדית: Cotopaxi) הוא הר געש פעיל הממוקם כ-45 ק"מ דרומית לקיטו, אקוודור. זהו ההר השני בגובהו באקוודור, מגיע לגובה של 5,897 מ'. יש לו מבנה סימטרי של חרוט המתרומם מרמה בגובה 3,800 מ' ורוחב של 23 ק"מ בבסיסו. לקוטופקסי יש אחד הקרחונים המעטים בקו המשווה הקיימים בעולם המתחיל בגובה 5,000 מ'. ביום בהיר ניתן להבחין בו בקלות מקיטו. הוא שייך לשרשרת הרי הגעש הנמצאים סביב הלוח הפסיפי הידועה בתור טבעת האש. לשם ההר פירושים שונים בשפות שונות: בקצ'ואה פירושו "מבול של אש", בקאריב פירושו "מלך המוות", בקאיאפה פירושו "קולר בוער" ו"כס מלכות הירח" בשפת האינדיאנים המקומיים. ההר כובד כ"מקום קדוש" על ידי אינדיאנים תושבי המקום עוד לפני תקופת האינקה במאה ה-15. סגדו לו כ"מביא הגשם" כערובה לפוריות האדמה ובו זמנית פסגתו נחשבה למקום מושב האלים. האירופאי הראשון שניסה לטפס לפסגה היה אלכסנדר פון הומבולדט ב-1802, אך הוא הגיע רק עד לגובה של 4,500 מ'. ב-27 בנובמבר 1872 הגיעו אירופאים בפעם הראשונה לפסגה. כיום חברות תיירות רבות מציעות את שירותן בטיפוס ההר הכולל נסיעה עד לגובה 4,300 מ' וטיפוס לבקתה הראשונה בגובה 4,800 מ'. הטיפוס נחשב לטיפוס קל יחסית בדרגה (F/PD). כמו כן החברות מציעות טיפוס עד לבקתה הראשונה וירידה באופניים לאורך כל המדרון. הקוטופקסי הוא אחד מהרי הגעש הפעילים הגבוהים בעולם. טענות שזהו הר הגעש הפעיל הגבוה ביותר אינן נכונות שכן הר הגעש ליוליאקו השוכן בגבול ארגנטינה וצ'ילה גבוה ממנו ונרשמו בו פעילויות געשיות למרות שמידת פעילותו שנויה במחלוקת. למעלה מחמישים התפרצויות מתועדות מאז 1738. מספר רב של עמקים נוצרו מזרימת הבוץ המקיפה את ההר. הדבר מהווה סכנה חמורה לאוכלוסייה, למבנים ולשדות שסביב ההר. הסכנה הגדולה ביותר בהתפרצות אלימה של ההר תהיה זרימת הקרח מהקרחון. פיצוץ גדול עלול להחריב את כל היישובים בפרברי קיטו, אזור המאוכלס בכמיליון תושבים. עיר נוספת הנמצאת בסכנה היא לטקונגה הממוקמת דרומית להר. קוטופקסי, באתר אנציקלופדיה בריטניקה (באנגלית) תצלום של הר הגעש באדיבות NASA תמונה פנורמית של המכתש מפה המראה את הרי הגעש באקוודור הקוטופקסי כפי שנראה מהקוראזון הקוטופקסי כפי שנראה מהאיליניזה אתר Global Volcanism Program
פעולה פרימיטיבית

בתורת החבורות, פעולה פרימיטיבית היא פעולה על קבוצה שבה אף חלוקה לא טריוויאלית אינה נשמרת. פעולה שאינה פרימיטיבית אפשר לפרק לחלקים - הפעולה על רכיבי החלוקה, והפעולה בתוכם - ולכן פעולות פרימיטיביות נחשבות קשות יותר לטיפול. בפעולה שאינה פרימיטיבית, מרכיבי הפעולה נקראים בלוקים. לדוגמה, פעולת החבורה על עצמה על ידי כפל משמאל אינה פרימיטיבית (אלא אם החבורה ציקלית מסדר ראשוני), משום שהפעולה שומרת על החלוקה של החבורה לקוסטים של תת-חבורה. הפעולה של חבורה G {\displaystyle G} על הקוסטים G / H {\displaystyle G/H} היא פרימיטיבית אם ורק אם H {\displaystyle H} תת-חבורה מקסימלית. מספר הפעולות הפרימיטיביות על קבוצות בגודל n = 2 , 3 , 4 , . . . , 20 {\displaystyle n=2,3,4,...,20} הוא 1,2,2,5,4,7,7,11,9,8,6,9,4,6,22,10,4,8,4, בהתאמה. רוברט קרמייקל שמיין את הפעולות האלה ב-1937 מציין שמ-22 הפעולות הפרימיטיביות מדרגה 16, כולן פרט לפעולת החבורה הסימטרית וחבורת התמורות הזוגיות הן תת-חבורות של החבורה האפינית על המרחב ה-4-ממדי מעל השדה הסופי F 2 {\displaystyle \mathbb {F} _{2}} . כל פעולה 2-טרנזיטיבית היא פרימיטיבית, וכל פעולה פרימיטיבית היא טרנזיטיבית. אם G {\displaystyle G} חבורת תמורות פרימיטיבית מדרגה n {\displaystyle n} שאינה מכילה את A n {\displaystyle A_{n}} , Wielandt ו-Praeger-Saxl הוכיחו ש- | G | ≤ 4 n {\displaystyle |G|\leq 4^{n}} . את החסם הזה אפשר לשפר: אם החבורה פרימיטיבית ואינה 2-טרנזיטיבית אז הסדר אינו עולה על e 4 n log 2 ⁡ ( n ) {\displaystyle e^{4{\sqrt {n}}\log ^{2}(n)}} , ועבור החבורות ה-2-טרנזיטיביות קיים קבוע c {\displaystyle c} כך ש- | G | ≤ e c log 3 ⁡ ( n ) {\displaystyle |G|\leq e^{c\log ^{3}(n)}} (L. Pyber). לפי משפט Wielandt, תת-החבורה הפרימיטיבית היחידה של חבורת התמורות הסופיות S ∞ {\displaystyle S_{\infty }} היא תת-החבורה של התמורות הזוגיות. Roney-Dougal, Colva M. The primitive permutation groups of degree less than 2500, Journal of Algebra 292 (2005), no. 1, 154–183. The GAP Data Library "Primitive Permutation Groups". Carmichael, Robert D., Introduction to the Theory of Groups of Finite Order. Ginn, Boston, 1937. Reprinted by Dover Publications, New York, 1956. Rowland, Todd; Primitive Group Action. MathWorld--A Wolfram Web Resource, created by Eric W. Weisstein. Laszlo Babai, (Invent. math. 65, 473-484 (1982. פעולה פרימיטיבית, באתר MathWorld (באנגלית)
Sounds of the Universe

Sounds of the Universe (צלילי היקום) הוא אלבום האולפן באורך-מלא ה-12 של להקת המוזיקה האלקטרונית הבריטית דפש מוד, שיצא באפריל 2009. כמו באלבום הקודם, 3 שירים באלבום נכתבו על ידי דייב גהאן (ביחד עם כריסטיאן אגנר ואנדרו פילפוט). האלבום כבש את פסגות המכירה של 19 מדינות (בהן ישראל). האלבום מלווה סיבוב הופעות העולמי, Tour of the Universe, שכולל 102 הופעות ברחבי העולם. כל השירים נכתבו על ידי מרטין גור למעט Hole to Feed, Come Back, Miles Away / The Truth Is שנכתבו על ידי דייב גהאן, כריסטיאן אייגנר ואנדרו פילפוט. כל השירים מבוצעים על ידי דייב גהאן למעט Jezebel שמבוצע על ידי מרטין גור ו- Little Soul שהוא דואט של שניהם. Tour of the Universe הוא השם שניתן לסיבוב ההופעות לקידום האלבום. הסיבוב נפתח באצטדיון רמת גן ב-10 במאי 2009, אל מול 50,000 מעריצים ישראלים. הופעת הבכורה אמנם התרחשה בישראל, אך ארבעה ימים לפני כן, ב-6 במאי 2009, התקיימה הופעת חימום בלוקסמבורג. יומיים לאחר פתיחת סיבוב ההופעות, אושפז דייב גהאן באתונה, שם הייתה אמורה להיות ההופעה הבאה של הלהקה, לאחר שחש ברע. אובחן אצלו גידול סרטני ממאיר בשלפוחית השתן, מה שגרם לביטול של כ-10 הופעות במדינות אירופה שונות ודחייה של 5 הופעות נוספות. מעבר לכך, הלהקה ביטלה 7 הופעות נוספות במהלך הסיבוב מסיבות שונות. הסיבוב, למעט ההופעות שבוטלו, כלל 102 הופעות ברחבי העולם, בלמעלה מ-34 מדינות. סך הכל צפו בסיבוב ההופעות למעלה מ-2,348,819 צופים. פלייליסט ההופעות ב-Tour of the Universe הוא המגוון ביותר מימי הלהקה. הפלייליסט כולל שירים מכל אלבומי הלהקה, למעט Speak & Spell, A Broken Frame ו- Construction Time Again. הסיבוב התחיל כאשר נוגנו בו 7 שירים מתוך האלבום "Sounds of the Universe", אך בהדרגה מספר השירים מתוכו הצטמצם ל-4. האלבום שמתוכו נוגנו הכי הרבה שירים (חוץ מהאלבום הנוכחי) הוא Violator - כשישה שירים. מהופעה להופעה משתנה מדי פעם סדר השירים ולעיתים מושמטים שירים מסוימים וכמו כן השירים המתחלפים. בסך הכל נוגנו 38 שירים מתוך רזומה הלהקה. מידע על האלבום Sounds of the Universe באתר MusicBrainz מידע על האלבום Sounds of the Universe באתר AllMusic האלבום Sounds of the Universe באתר Discogs האלבום Sounds of the Universe באתר ספוטיפיי האלבום Sounds of the Universe באתר דיזר האלבום Sounds of the Universe באתר אפל מיוזיק האלבום Sounds of the Universe באתר טיידל נרי ג'ונסון, ‏דפש מוד החדש: קלאסי פלוס, באתר ‏מאקו‏, 3 במאי 2009 ניב הדס, עכבר העיר אונליין, דפש מוד: בלדה לשערות הסומרות, באתר הארץ, 1 במאי 2009 עמי פרידמן, נשארים במודה, באתר ynet, 20 באפריל 2009 כריס לי, לוס אנג'לס טיימס, כשהמשרת דרש להיות אדון: ריאיון עם דפש מוד, באתר nrg‏, 12 באפריל 2009
אסטריסק

אסטריסק (באנגלית: Asterisk) היא תוכנה חופשית למרכזיית טלפוניה. היא משמשת הן לטלפוניית IP והן לחיבור ל־PSTN. מקור השם הוא במילה האנגלית לתו כוכבית (*). שהוא אחד המקשים על לוח הטלפונים ומשמש לכל מיני פעולות מיוחדות. כמו כן בסביבת יוניקס התו משמש כתו "ג'וקר" שיכול להחליף כל תו אחר. אסטריסק נועדה להיות תוכנה גמישה שתוכל לעשות "כל דבר". המתחזקת העיקרית של אסטריסק היא חברת דיג'יום, אשר נוסדה על ידי מרק ספנסר, הכותב המקורי של אסטריסק שהוא גם מחברה המקורי של Pidgin. אסטריסק מפותחת בעיקר על לינוקס אך גם מערכות דמויות־יוניקס אחרות: FreeBSD, OpenBSD, Solaris, Mac OS X ו־NetBSD. אסטריסק היא מרכזייה. ככזו היא יודעת לנתב שיחות, לשמור ולנתב דואר קולי, ליצור שיחות ועידה, לנהל תורים ("אנא המתן ותענה בהקדם"), ופעולות מרכזיה נוספות. ליתר דיוק, אסטריסק אינה מרכזיה אלא ערכה ליצירת מרכזיות. כלומר קל מאוד ליצור בעזרתה את המרכזיה הרצויה. הדרך הפשוטה ביותר לתכנת את אסטריסק היא על ידי שינוי ה־dialplan שלה, כלומר - מה צריך לעשות עם כל שיחה בכל מצב נתון. יש לאסטריסק כמה דרכים לכתוב את התוכניות הזו: תוכניות פשוטות שמתארות אותה שורה אחרי שורה, תחביר דמוי C בשם AEL, וכן תוכניות קטנות בשפת לואה. לחלופין אפשר להשתמש בממשק AGI, שבו תוכנית חיצונית מדברת עם אסטריסק דרך הקלט הסטנדרטי והפלט הסטנדרטי (דומה ל־CGI, אולם יותר אינטראקטיבי). אפשר לשלוט על אסטריסק גם דרך ממשק המנהל (Manager Interface) - תוכנית מתחברת לפורט 5038, יכולה לקבל הודעות על מה שקורה במרכזיה ויכולה לשלוח פקודות לביצוע. אסטריסק כוללת תמיכה במגוון פרוטוקולי VoIP - בראש ובראשונה SIP וכן פרוטוקול IAX (שנועד לשמש לתקשורת בין מרכזיות אסטריסק). היא תומכת בצורה סבירה גם ב־H.323, Jingle, MGCP ו־SCCP. להבדיל מתוכנות כגון SER, אסטריסק אינה פרוקסי של פרוטוקול SIP. כלומר אין מדובר ב"צינור" שמעביר את הבקשה עם מינימום שינויים. אסטריסק בנויה על מנת להתערב. אסטריסק כוללת תמיכה בעברית. קובצי שפה בעברית אינם חלק מההפצה הרשמית אמנם ניתן להשיגם באתר קהילת המשתמשים הישראלים של המיזם. אסטריסק מפותחת לפי תנאי רישיון GPL (גרסה 2), אולם בתוספת מספר החרגות: יש לאפשר שימוש בספריות OpenSSL ו־OpenH323 אשר להן רישיונות לא תואמים לרישיון ה־GPL. יש לאפשר לדיג'יום להרשות שימוש בתוספות קנייניות כראות עיניה. הכנסותיה של דיג'יום נובעות בין היתר ממכירת תוספים קנייניים לאסטריסק. לדיג'ום ישנה גם גרסה קניינית של הקוד של אסטריסק. לשם כך היא דורשת מכל מי שתורם קוד לפרויקט הרשאה לשנות את רישיונו. מדיה וקבצים בנושא אסטריסק בוויקישיתוף אתר האינטרנט הרשמי של אסטריסק (באנגלית) ראו דוגמאות באתר החברה. ראו גם סוגיות רישוי באתר החברה. ראו הנחיות למפתחים באתר החברה.
סונורה

סונורה (בספרדית: Sonora) היא אחת מ-31 מדינות מקסיקו ומיקומה בצפון-מערב מקסיקו, על שטח של 182,052 קמ"ר. סונורה מוקפת במדינות הבאות: באחה קליפורניה וים קורטז ממערב, צ'יוואווה ממזרח, סינלואה מדרום, ואריזונה שבארצות הברית מצפון. בירתה של סונורה והעיר הגדולה ביותר בה היא ארמוסיו. ערים נוספות חשובות במדינה הן: סיודד אוברגון ונוגלס. בעבר הייתה כלכלתה של המדינה מבוססת על חקלאות, גידול בעלי חיים (בעיקר בקר) וכרייה. החל מהמאה העשרים, עברה הכלכלה להתבסס על תעשייה, תיירות וחקלאות מתועשת. מדיה וקבצים בנושא סונורה בוויקישיתוף אתר האינטרנט הרשמי של סונורה (בספרדית) סונורה, באתר אנציקלופדיה בריטניקה (באנגלית) ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
פלוטו (פירושונים)

האם התכוונתם ל... פלוטו – גרם שמיים במערכת השמש. פלוטו (מיתולוגיה) – אל השאול במיתולוגיה הרומית. פלוטו (דמות דיסני) – דמות בדיונית מסרטי ההנפשה של וולט דיסני. איה פלוטו – ספר מאת לאה גולדברג. פרידריך פון פלוטו – מלחין גרמני. פלוטוס – אל העושר במיתולוגיה היוונית, מכונה לעיתים "פלוטו". ראו גם: פלוטון
ארמוסיו

ארמוסיו (בספרדית: Hermosillo; בעבר: Santísima Trinidad del Pitic - השילוש הקדוש של פיטיק) היא עיר הבירה של המדינה המקסיקנית סונורה, והעיר הגדולה ביותר במדינה. ארמוסיו ממוקמת במרכז המדינה, כ-270 ק"מ מגבולה עם ארצות הברית. ארמוסיו ידועה בקיצוניותו של מזג האוויר החם שלה, והעובדה שהיא ממוקמת במדבר סונורה גורמת לכך שבמשך שלושה חודשים בשנה בארמוסיו יש בממוצע 40 מעלות צלזיוס או יותר, דבר שהופך אותה לאחת הערים החמות במקסיקו. ארצות הברית מקיימת קונסוליה כללית בעיר, בנוסף ל-שגרירות ארצות הברית במקסיקו סיטי ארצות הברית פיניקס, אריזונה, ארצות הברית ארצות הברית אירוויין, קליפורניה, ארצות הברית מדיה וקבצים בנושא ארמוסיו בוויקישיתוף ארמוסיו, באתר אנציקלופדיה בריטניקה (באנגלית) אתר האינטרנט הרשמי של ארמוסיו קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015. ערך זה הוא קצרמר בנושא יישובים במקסיקו. אתם מוזמנים לתרום לוויקיפדיה ולהרחיב אותו.
ג'ון פול ג'ונס

ג'ון פול ג'ונס (באנגלית: John Paul Jones‏; 6 ביולי 1747 – 18 ביולי 1792) היה אחד ממייסדיו של הצי האמריקני. ממפקדי הים הבולטים של הצי במלחמת העצמאות של ארצות הברית (1775–1783). נולד בסקוטלנד בשנת 1747, לאב שהיה גנן ראשי באחוזה. בגיל 13 סיים את לימודיו, והחל לעבוד בצי הסוחר הבריטי, כנער סיפון. שירת בעיקר על ספינות שהובילו עבדים. הוא הצטיין בתפקידיו וקודם במהירות: בשנת 1766 (בגיל 19) מונה לחובל ראשון (סגן מפקד הספינה) בספינת עבדים, ובשנת 1769 (בגיל 22) מונה לקפטן (מפקד ספינה). בשנת 1773 (בגיל 26), בעת ששירת כמפקד ספינת סוחר, נקלע לוויכוח אלים עם איש צוות מרדן, באי טובגו (מאיי הודו המערבית). איש הצוות שהרג היה מקומי, וג'ונס - שהתייעץ עם שופט מקומי שהיה חברו - החליט להימלט מאימת הדין, לאחר שהתברר לו שכנראה יעמוד למשפט על רצח. הוא ערק מהצי הבריטי, וברח לארצות הברית, שם התגורר אחיו. הבריטים הכריזו עליו "עריק ושודד-ים". עם פרוץ מלחמת העצמאות של ארצות הברית נגד בריטניה, בשנת 1775, התנדב לשרת בצי האמריקני. הוא שירת כקפטן (מפקד) של כמה ספינות, ובזכות היכרותו המעולה עם חופי אנגליה וסקוטלנד (שם גדל, הפליג ועבד) הצליח לערוך פשיטות מוצלחות מחופי צרפת, בת בריתה של ארצות הברית במלחמה. בהמשך המלחמה מונה למפקד כוח ימי משולב, שכלל ספינות אמריקניות וצרפתיות. ב-23 בספטמבר 1779 נערך הקרב הימי המפורסם ביותר שבו השתתף: הוא נתקל בשיירת ספינות סוחר בריטיות, אותן ליוו שתי ספינות מלחמה גדולות, שהידועה שבהן הייתה ה-Serapis. ג'ונס החליט להצמיד את ספינתו, שהייתה קטנה יותר, במקביל לספינה האנגלית. בשיאו של הקרב, שתי הספינות הצמודות ירו בתותחים אחת על השנייה, מטווח אפס. במהלך הקרב הקשה, שנמשך שלוש שעות, בערה וטבעה ספינתו של ג'ונס. בתשובה לדרישת הבריטים שייכנע, מיוחסת לג'ונס האמירה הידועה: "עדיין לא התחלתי להילחם" (I have not yet begun to fight). אולם בסופו של הקרב הבריטים נכנעו, וג'ונס השתלט על ספינתם. ב-1787 העניק לג'ונס הקונגרס הקונטיננטלי את מדליית הזהב של הקונגרס, העיטור האזרחי הגבוה ביותר באותה עת. למרות שזכה להערכה רבה בארצות הברית ובצרפת, שיקולים פוליטיים ואחרים מנעו ממנו לקבל פיקוד בכיר בצי. בשנת 1788 הוא מונה לאדמירל בצי הרוסי של הקיסרית קתרינה השנייה, והוביל את המערכה נגד הטורקים העות'מאנים בים השחור. בשנת 1790 פרש, לאחר שלא זכה לקידום משמעותי בצי הרוסי. הוא בחר להתגורר בפריז, בירת צרפת. בשנת 1792 מת ג'ונס ונקבר בפריז. בשנת 1905 הועברו עצמותיו לארצות הברית, ובשנת 1913 נקבר מחדש, באקדמיה הימית של ארצות הברית באנאפוליס שבמדינת מרילנד. ב-1912 נחנכה אנדרטה לזכרו במול בוושינגטון. על שמו נקראו שתי משחתות בצי ארצות הברית. מדיה וקבצים בנושא ג'ון פול ג'ונס בוויקישיתוף ג'ון פול ג'ונס, באתר אנציקלופדיה בריטניקה (באנגלית) ג'ון פול ג'ונס, באתר "Find a Grave" (באנגלית)
DNA לווייני

DNA לוויני (באנגלית: Satellite DNA) הוא DNA לא-מקודד הבנוי מקטעים ארוכים המכילים רצפים קצרים של נוקלאוטידים, רצפים החוזרים על עצמם פעמים רבות. הרצף החוזר קצר מרצף של גן ואין לו משמעות תורשתית. חזרה מרובה של רצפים אלו גורמת לשוני בצפיפות הנוקלאוטידים של ה-DNA הלווייני לעומת ה-DNA הרגיל. כאשר ה-DNA הגנומי מסתחרר למשך זמן ממושך בחומר צפוף בו משתמשים להפרדת ה-DNA, הוא מתארגן ברצועה אחת בולטת. עם זאת, בשל הצפיפות השונה של ה-DNA הלווייני, הרצועות שלו נראות לעין במרחק קטן מהרצועה הגדולה - מה שנותן לו מראה של לוויינים - ומכאן שמו. עד היום לא מצאו ביטוי לרצפים אלה ונראה כי הם אינם מתבטאים אף פעם. בשל כך, ואולי אף הסיבה לכך, הם נמצאים בכרומטין דחוס מאוד. דוגמאות: רצף ALU באדם ובקופי האדם. מדיה וקבצים בנושא DNA לווייני בוויקישיתוף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
Take Five

"Take Five" (מילולית: "קחו חמש", משחק המילים המרמז לביטוי נפוץ להפסקה של חמש דקות, והן למשקל של היצירה - חמישה רבעים) הוא סטנדרט ג'אז שנכתב על ידי פול דזמונד ובוצע על ידי רביעיית דייב ברובק באלבומם Time Out משנת 1959. האלבום הוקלט באולפני ההקלטות קולומביה בניו יורק בתאריכים 25 ביוני, 1 ביולי ו-18 באוגוסט 1959. שנתיים לאחר הוצאתו הפך הקטע ללהיט ונכנס למקומות גבוהים במצעדי המוזיקה. זהו סינגל הג'אז המכניס ביותר בכל הזמנים ואחד מקטעי הג'אז המוכרים ביותר. המאפיינים הבולטים ביצירה הם ליווי קצבי של הפסנתר בשני אקורדים החוזרים על עצמם באוסטינטו, מלודיה קליטה לסקסופון המבוססת על סולם בלוז, סולו התופים והשימוש במשקל יוצא הדופן של 5/4. אף שהיצירה Take Five לא הייתה הראשונה במשקל זה, היא הייתה אחת הראשונות בארצות הברית שהגיעה להכרה ציבורית משמעותית והגיעה לחמשת הגדולים במצעד התקליטים האמריקאי. בביצוע הפומבי הראשון של היצירה, במועדון הלילה "וילג' גייט" (אנ') בניו יורק בשנת 1959, עזב כל אחד מהנגנים את הבמה בתום נגינת הקטע שלו, כמו בסימפוניית הפרידה (אנ') של יוזף היידן, מכיוון שבמקורה נכתבה היצירה כדי לאפשר את הבעת יכולותיו של המתופף ברביעיית ברובק, ג'ו מורלו, במקצב של חמישה רבעים (אנ'). היצירה הוקלטה באולפן ובביצועים חיים פעמים רבות במהלך שנות קיומה של רביעיית דייב ברובק. בנוסף קיימות גרסאות כיסוי רבות ליצירה שנחשבת כיום לסטנדרט. חלק מן הגרסאות כוללות שירה, כולל הקלטה משנת 1961 למילים אותן כתבו דייב ברובק ורעייתו. עם מותו, הותיר דזמונד את זכויות התמלוגים ביצירותיו, כולל Take Five, לצלב האדום האמריקאי. בישראל, היצירה מוכרת גם כפתיח של תוכנית הרדיו זהבי עצבני בהגשת נתן זהבי. בעבר שימשה הנעימה כפתיח תוכניתו של יורם שפטל. מידע על היצירה "Take Five" באתר מיוזיק בריינז מידע על הקומפוזיציה "Take Five" באתר AllMusic גרסאות נוספות ל"Take Five" באתר SecondHandSongs דף היצירה באתר JazzStandarts כולל אפשרות האזנה למספר ביצועים כליים וקוליים (באנגלית)
אלכסנדרו א. פיליפידה

אלכסנדרו א. פיליפידה (ברומנית: Alexandru A. Philippide; ‏1 באפריל 1900 - 8 בפברואר 1979) היה משורר, סופר ומתרגם רומני, בנו של הבלשן אלכסנדרו פיליפידה (אנ'). אלכסנדרו פיליפידה תרגם לרומנית מיצירותיהם של ריינר מריה רילקה, שארל בודלר, פרידריך הלדרלין, נובאליס ועוד. קובצי שירה: "זהב עקר" Aur sterp 1922‏. "סלעים מוכי ברק" Stânci fulgerate 1930‏. "חלומות בנהמת הזמן" Visuri în vuietul vremii 1939‏. "מונולו בבבל" Monolog în Babilon 1967‏. "חלום וחיפוש" Vis şi căutare 1979‏. פורסם לאחר מותו. סיפורת פנטסטית: "חיבוק הבר מינן" Îmbrăţişarea mortului 1940‏. "הפרח בתהום" Floarea din prăpastie 1942‏. מסות: "השקפות נוחות" חלק ראשון Consideraţii confortabile 1970‏. "השקפות נוחות" חלק שני Consideraţii confortabile 1972‏. "נקודות מפנה אירופאיות" Puncte cardinale europene 1973‏. מדיה וקבצים בנושא אלכסנדרו א. פיליפידה בוויקישיתוף מבחר משירי אלכסנדרו פיליפידה (אורכב 03.03.2016 בארכיון Wayback Machine) (ברומנית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
הילדה צאדק

הילדה צאדק (בגרמנית: Hilde Zadek,‏ 15 בדצמבר 1917 – 21 בפברואר 2019) הייתה זמרת סופרן אופראית יהודיה גרמנית-אוסטרית-ישראלית. צאדק נולדה בבידגושץ' (ברומברג). הוריה עברו משם לשצ'צ'ין ב-1920, אחרי שבידגושץ' עברה לשליטת פולין בעקבות מלחמת העולם הראשונה, ושם עברו עליה שנות נעוריה. כיהודיה נאלצה לעזוב את גרמניה הנאצית ב-1934 אחרי עליית הנאצים לשלטון. היא עלתה לארץ ישראל. היא עבדה כאחות בירושלים, ובמקביל למדה פיתוח קול אצל רוזה פאולי. בשנת 1945, עם תום מלחמת העולם השנייה והשואה, היא חזרה לאירופה, ולמדה בציריך, שבשווייץ אצל ריה גינשטר. בתחילת 1947 עברה לווינה והופעת הבכורה שלה באופרה של וינה הייתה בפברואר אותה שנה בתפקיד אאידה, הופעה שזיכתה אותה בשבחים רבים. צאדק נשארה בבית אופרה זה למשך עשרים שנה. בשנת 1948 הופיעה לראשונה בפסטיבל זלצבורג, שם שרה את דונה אנה בדון ג'ובאני וויטליה ב"חסדו של טיטוס", שתיהן של מוצרט, ואת אריאדנה ב"אריאדנה בנקסוס" של ריכרד שטראוס. הרפרטואר שלה כלל גם את אלזה בלוהנגרין ואוה ב"מייסטרזינגר מנירנברג" של וגנר, איפיגניה ב"איפיגניה בטאוריס" של גלוק, טוסקה של פוצ'יני ועוד. היא השתתפה בהבאתה לעולם של "אנטיגונה" מאת קרל אורף ב-1949 ושרה בתפקיד מגדה סורל בבכורה המקומית בווינה של "הקונסול" מאת מנוטי ב-1950. עוד הופיעה באופרה של מינכן והאופרה של ברלין. הילדה צאדק שרה בהופעות אורח בבית האופרה המלכותית, קובנט גארדן בלונדון, בפסטיבל גליינדבורן ובפסטיבל הולנד, באופרה של פריז, בלה מונה בבריסל, בלה סקאלה במילאנו, במאג'ו מוזיקלה פיורנטינו בפירנצה, בתיאטרון בולשוי במוסקבה ועוד. צאדק שרה במטרופוליטן אופרה בניו יורק בעונת 53–1952. כמו כן הופיעה באופרה של סן פרנסיסקו ובתיאטרו קולון בבואנוס איירס. משנת 1967 לימדה הילדה צאדק באקדמיה למוזיקה של וינה והגישה כיתות אמן. היא פרשה מן הבימה ב-1971. קולה האפל וסגנון שירתה הדרמטי בתפקיד דונה אנה הונצחו בהקלטה נודעת לתהילה של האופרה "דון ג'ובאני" בשלמותה, בניצוח רודולף מוראלט ולצד הזמרים ג'ורג' לונדון, לאופולד סימונה וסנה יורינאק. נפטרה ב-21 בפברואר 2019, בגיל 101. נטמנה בבית העלמין המרכזי בווינה. בשנת 2020 העלתה תזמורת סימפונט רעננה מופע על חייה בשם "האמת של הילדה" בניצוחו של דוד זבה. המופע מתווה את הקריירה של צאדק למן הולדתה בגבול פולין-גרמניה, בריחתה לירושלים עם עליית הנאצים וחזרתה לווינה אחרי שנות המלחמה, הפיכתה לפרימדונה וכמורה נודעת לשירה. אריה מדון ג'ובאני במערכה השנייה, בחדרה של דונה אנה "Non mi dir". פרק הליברה מה (אנ') מהרקוויאם של ורדי המהווה את הסיום המונומנטלי של הרקוויאם. מדיה וקבצים בנושא הילדה צאדק בוויקישיתוף הילדה צאדק, במסד הנתונים הקולנועיים IMDb (באנגלית) הילדה צאדק, באתר MusicBrainz (באנגלית) הילדה צאדק, באתר Yandex.Music (ברוסית) הילדה צאדק, באתר Discogs (באנגלית) יוסבי שיפמן, אתר הבמה: דוד זבה ותמר רחום מספרים על הילדה צאדק, הזמרת והמורה, במלאת שנה למותה 5 בפברואר 2020 כיתות אמן עם הילדה צאדק במשכנות שאננים,עשרים ושלושה באוקטובר 2004 ORF.at האמת של הילדה, באתר סימפונט רעננה, ‏2019-06-17 (ארכיון)
לופיטל

האם התכוונתם ל... המרקיז דה לופיטל – מתמטיקאי צרפתי כלל לופיטל – כלל בחשבון אינפיניטסימלי לחישוב גבולות לופיטל (ישוב) – ישוב בצפון מזרח צרפת
טייברן

טייברן (למפת לונדון מוגדלת)   קנט סארי ברקשייר בקינגהאם הרטפורדשייר אסקס טייברן (למפת לונדון רגילה)   קנט סארי בר. בקי. הרטפורדשייר אסקס טייברן (למפת הסיטי של וסטמינסטר רגילה)   הפרלמנט הבריטי טייברן (למפת הסיטי של וסטמינסטר מוגדלת)   הפרלמנט הבריטי טייברן טייברן (באנגלית: Tyburn) היה כפר במחוז מידלסקס, אשר במקום בו עמד ניצבת כיום מארבל ארץ' (קשת השיש) בווסטמינסטר שבלונדון. הכפר נקרא על שם פלג הטייברן שזרם באזור (כיום הנהר זורם מתחת לפני הקרקע). האתר ידוע כאתר ההוצאה להורג של הסיטי של לונדון משך שנים רבות. הכפר היה אחד הכפרים במחוז הכנסייתי של מרילבון, שאף הוא נקרא על שם הנהר (שם האזור הוא קיצור של "כנסיית סנט מרי שליד נהר הטיבורן" - "St Mary's church by the bourne"). הכפר מוזכר בספר יום הדין, וככל הנראה עמד במקום בו ממוקם כיום קצהו של רחוב אוקספורד - צומת של שתי דרכים רומיות. בשנות ה-30 וה-40 של המאה ה-13 הייתה האחוזה בבעלותו של גילברט דה סנדפורד, בנו של ג'ון סנדפורד, הצ'מברלין (שר החצר) של המלכה אלינור מקסטיליה, רעייתו של המלך הנרי השני. בשנת 1236 נחתם הסכם בין הסיטי לבין סר גילברט לשימוש מימי פלג הטייבורן בסיטי, ונבנתה מערכת צינורות מים עשויה עופרת להעביר את המים אל העיר. המים הוזרמו מהמקום בו ניצבת תחנת הרכבת התחתית של רחוב בונד, דרך הייד פארק של ימינו, ולעבר הכפר צ'רינג קרוס, ומשם המים הועלו במעלה גבעת לדגייט (באמצעות כלים שלובים) אל ברז ציבורי בצ'יפסייד. טייברן שימש כאתר תלייה עד המאה ה-18. האסירים הוצאו מכלא ניוגייט שבסיטי, דרך כנסית סנט גיילס שבשדות ורחוב אוקספורד. אירוע התלייה הראשון המתועד באתר הוא תלייתו של מנהיג העניים הפופולרי ויליאם פיץ אושברן בשנת 1196. בשנת 1571 הוקם "עץ טייברן" (the Tyburn Tree) במפגש הדרכים. עץ זה כלל משולש עץ שנתמך על ידי שלוש רגלים ואיפשר ביצוע מספר תליות בו זמנית. כך לדוגמה ב-23 ביוני 1649 נתלו 23 גברים ואישה אחת בשל היותם קתולים. מיקום עץ התלייה נבחר בשל הדרך הראשית שעברה באתר, על מנת לסמל את המשפט האנגלי ואת הציות לחוק בעיר לונדון. הקורבן הראשון שנתלה על העץ היה ד"ר ג'ון סטורי, נוצרי קתולי אשר סירב להכיר במלכותה של אליזבת הראשונה. לימים ניתלו על העץ גם ג'ון ברדשו, הנרי אירטון ואוליבר קרומוול אשר ניתלו לאחר מותם, במצוות צ'ארלס השני כנקמה על כך שהורו על כריתת ראש אביו, צ'ארלס הראשון. ההוצאות להורג היו פופולריות ביותר בלונדון, וקהל של אלפים מתושבי העיר נהר לצפות בהם. תושבי הכפר טייברן נהגו להקים בסמוך לעץ התלייה מושבי עץ ולמכור כרטיסי צפייה במקומות הטובים. מתועד מקרה בו התמוטט יציע המושבים והרג רבים מהצופים. בשל מספרן הרב של ההוצאות להורג, והתקופה הארוכה בה פעל עץ התלייה הפך המונח "טייברן" לכינוי להוצאה להורג בתלייה, והביטוי "לרכב לטייברן" ("to take a ride to Tyburn") משמעו "להוציא להורג", "לורד האחוזה של טייברן" ("Lord of the Manor of Tyburn") היה כינוי לתליין, ו"לרקוד את ריקוד טייברן" ("dancing the Tyburn jig") ביטוי המסמל תלייה. מדיה וקבצים בנושא טייברן בוויקישיתוף